b'\n_START_ARTICLE_\nRolkarski film\n_START_PARAGRAPH_\nRolkarski filmi so filmi z rolkarsko vsebino. Dolgi so od 15 do 60 minut, povpre\xc4\x8dno okoli 30. So najpomembnej\xc5\xa1i na\xc4\x8din promocije poklicnih rolkarjev in podjetij, ki jih sponzorirajo. V rolkarskih filmih rolkarji prika\xc5\xbeejo svoje trike in slog \xc5\xbeivljenja._NEWLINE_Rolkarski filmi so sestavljeni iz delov rolkarjev, ki so po navadi dolgi okoli 3-5 minut (dol\xc5\xbeino ene pesmi). Druga\xc4\x8de so sestavljeni turnejski in dokumentarski filmi in video revije. Za rolkarske filme je zna\xc4\x8dilno tudi, da se po seznamu sodelujo\xc4\x8dih odvrti \xc5\xa1e kopica humornih posnetkov, ki so nastali med snemanjem, ki so mnogokrat enake dol\xc5\xbeine, kot cel prej\xc5\xa1ni del filma._NEWLINE_Rolkarski filmi predstavljajo pomeben medij sporazumevanja med rolkarji po celem svetu: rolkarji vidijo nove trike, se navdu\xc5\xa1ijo za hitrej\xc5\xa1i napredek ali v njih i\xc5\xa1\xc4\x8dejo inspriacijo. Mnogi si tudi izberejo kak del katerega rolkarja in ga gledajo dnevno. Edina ovira za raz\xc5\xa1iritev rolkarskih filmov je njihova razmeroma visoka cena.'